ལན།འཁྲབ་གཞུང་ཚང་མ་ང་རང་གིས་བརྩམས་ཡིན།ད་བར་ངས་འཁྲབ་གཞུང་༣༨ཙམ་བརྩམས་ཡོད།དེ་དག་ཚང་མའི་བརྗོད་བྱ་གཙོ་བོ་སྤྱི་ཚོགས་ལ་གཞིར་བཞག་ནས་བྲིས་པ་རེད།དེ་ཡང་སྤྱི་ཚོགས་ལ་རྟོག་ཞིབ་བྱས་ཏེ་དེའི་དགོས་མཁོ་དང་གླེང་སློང་།དེ་བཞིན་མི་མང་ལ་སློབ་གསོ་གང་འདྲ་ཐེབས་ཐུབ་པ་འདུགམི་མང་ལ་གནོད་སྐྱོན་ཡོང་སྲིད་པ་འདུག་གམ་མི་འདུག་སོགས་ཀྱི་བསམ་བློ་མང་པོ་བཏང་ནས་འབྲི་ཡི་ཡོད།དེ་བཞིན་འཁྲབ་གཞུང་ཁག་ཅིག་བོད་མིའི་སྒྲིག་འཛུགས་དང་རོགས་ཚོགས་ཀྱི་ལས་གཞི་ལ་དཔགས་པའི་འཁྲབ་གཞུང་བརྩམས་ཀྱི་ཡོད་པ་རེད།དཔེར་ན་སྐད་ཡིག་དང་ཀུན་སྤྱོད།དེ་བཞིན་འཕྲོད་བསྟེན་སོགས་ཀྱི་ཐོག་ལ་བྲིས་ནས་གཏམ་བརྗོད་དེ་དག་འཁྲབ་སྟོན་ཆེད་བོད་མིའི་གཞིས་སྒར་ཁག་ཏུ་སྐོར་སྐྱོད་ལ་འགྲོ་ཡི་ཡོད།སྐབས་རེ་ངས་བྲིས་པའི་འཁྲབ་གཞུང་དེ་དག་འཁྲབ་སྟོན་པ་རྣམས་དང་མཉམ་དུ་སྦྱོང་བརྡར་བྱེད་སྐབས།ཁོང་ཚོའི་སྤྱི་ཚོགས་ལ་མཐོང་སྣང་སོགས་ཀྱི་ཐོག་ནས་གྲོས་བསྡུར་བྱས་ཏེ་བརྗོད་བྱེད་ཀྱི་ཚིག་དང་ནང་དོན་སོགས་འགྱུར་བ་ཡང་གཏོང་གི་ཡོད།